# REZUMAT[[1]](#footnote-1)

**CADRUL DE MANAGEMENT DE MEDIU ȘI SOCIAL**

**(CMMS)**

Proiectul ”Securitatea aprovizionării cu apă și sanitație în Moldova”

Contextul proiectului

Obiectivul de dezvoltare al proiectului (ODP) în domeniul securității aprovizionării cu apă și sanitație în Moldova (Proiectul SAACM) este sporirea accesului la serviciile de alimentare cu apă și canalizare gestionate în condiții de siguranță într-un șir de zone rurale și orașe mici preselectate , și consolidarea capacităților instituționale la nivel local și național pentru prestarea serviciilor de alimentare cu apă și canalizare. Obiectivele proiectului sunt în concordanță cu măsurile de recuperare de la pandemia COVID-19 și vor spori rezistența pe viitor.

Acest proiect se bazează pe **patru componente** și subcomponente în concordanță deplină cu ODP. *Prima componentă* se va axa pe dezvoltarea infrastructurii și facilităților de aprovizionare cu apă și canalizare (AAC) noi și pe reabilitarea celor existente în zonele rurale și orașele mici, sporind astfel accesul și calitatea serviciilor pentru gospodării casnice, întreprinderi și instituții sociale publice. *A doua componentă* include reabilitarea/ construcția conexiunilor de alimentare cu apă la rețelele centralizate și / sau la punctele de conectare ale surselor existente, conectarea la sistemele de canalizare sau construcția facilităților de canalizare individuale/locale , cât și reabilitarea sau construcția toaletelor înăuntrul clădirilor cu facilități adecvate pentru spălarea mâinilor și igienă și va finanța, de asemenea, activități de consolidare a capacităților instituționale la nivel național pentru dezvoltarea și modernizarea sectorului în mod rezilient, incluziv, durabil și eficient. *A treia componentă* se referă la gestionarea și coordonarea proiectului. *A patra componentă* permite Guvernului să solicite Băncii să recalifice și să realoce finanțarea din alte componente ale proiectului pentru a acoperi costurile de răspuns la eventualele situații de urgență și costurile de recuperare. Mecanismul de răspuns cu intervenții de urgență (RIU )va fi creat și gestionat în conformitate cu prevederile Politicii Băncii și Directivei Băncii privind finanțarea proiectelor investiționale.

Proiectul include patru componente și activități complementare, după cum urmează:

| **Componenta** | **Sub-componenta/ Activități** |
| --- | --- |
| **Componenta 1 –**  **Creșterea accesului la serviciile de alimentare cu apă și canalizare gestionate în condiții de siguranță în zonele rurale și orașele mici selectate.** | **Subcomponenta 1.1: Extinderea accesului și calitatea serviciilor AAC** |
| Finanțarea următoarelor activități de investiții:   1. extinderea și îmbunătățirea serviciilor de alimentare cu apă în raioanele Cahul, Vulcănești[[2]](#footnote-2) și Râșcani, 2. extinderea și îmbunătățirea serviciilor de tratare a apelor uzate în municipiile Soroca și Comrat, 3. îmbunătățiri ale serviciilor de canalizare locale/individuale pentru satele din regiunile rurale |
| **Subcomponenta 1.2: Îmbunătățirea facilităților WASH în instituțiile publice** |
| Finanțarea următoarelor activități:   1. reabilitarea/construcția conexiunilor de alimentare cu apă la rețelele centralizate sau la punctele de conectare ale surselor existente, conectarea la sistemele de canalizare sau construcția facilităților de canalizare locale, și construcția nouă sau reabilitarea toaletelor înăuntrul clădirilor cu facilități adecvate pentru spălarea mâinilor și igienă. 2. dezvoltarea capacităților pentru asigurarea funcționării și întreținerii în mod adecvat a facilităților și 3. campanii de schimbare a comportamentului privind igiena generală și în special de spălare a mâinilor pentru personalul școlar, elevi și lucrători din domeniul sănătății. |
| **Componenta 2 – Consolidarea capacității instituționale la nivel național și local pentru îmbunătățirea prestării serviciilor AAC** | **Subcomponenta 2.1:** **Consolidarea capacității instituționale la nivel național pentru AAC** |
| Finanțarea următoarelor activități:   1. pregătirea unui Plan Național de Dezvoltare AAC, a unui program de investiții și a unei strategii de finanțare și de dezvoltare a capacității entității sale principale; 2. procesul de agregare a (fuzionare a) operatorilor AAC în furnizori regionali de servicii autorizați conform acestui Plan; 3. dezvoltarea și implementarea unui sistem informațional național în domeniul AAC pentru evaluarea performanței, 4. revizuirea și/sau elaborarea legislației noi, politicilor și documentelor normative și a normelor noi de proiectare și construcție pentru canalizare; 5. dezvoltarea capacității Agenției Naționale pentru Reglementare în Energetică (ANRE), autoritatea de reglementare în domeniul AAC, a operatorilor și administrațiilor locale de a se conforma cu procedurile tarifare, și 6. implementarea unui program de dezvoltare profesională, în colaborare cu Asociația "Moldova Apa-Canal" (AMAC)[[3]](#footnote-3) și instituțiile de învățământ din Republica Moldova[[4]](#footnote-4), pentru a spori atât competența resurselor umane existente cât și de a atrage competențe noi în sector, în special femei. |
| **Subcomponenta 2.2:** **Îmbunătățirea performanței furnizorilor de servicii AAC** |
| Finanțarea următoarelor activități: investiții (bunuri, lucrări) și asistență tehnică (servicii de consultanță, instruire) pentru a sprijini un plan multianual prioritar de îmbunătățire a performanței (PIP) cu scopul de a spori performanța a cinci operatori AAC[[5]](#footnote-5) implicați în cadrul componentei 1.1, în special în ceea ce privește durabilitatea financiară, eficiența, incluziunea și reziliența. |
| **Component 3 - Managementul și coordonarea proiectului.** | Finanțarea costurilor operaționale, serviciilor de consultanță, a altor servicii decât consultanța, a bunurilor, și a instruirilor pentru finanțarea costului general de gestionare a proiectului, inclusiv a echipei de bază a proiectului pentru Unitatea de Implementare a Proiectului (UIP), a necesităților de susținere a implementării la nivel regional în cadrul Agențiilor de Dezvoltare Regională (ADR) și la nivel central pentru MADRM, drept Entitate de Implementare a Proiectului (EIP). |
| **Component 4 – Răspuns cu intervenții de urgență (RIU).** | Este inclusă o componentă provizorie cu sumă zero, care va permite o realocare rapidă a mijloacelor din credit/împrumut pentru alte componente pe parcursul unei situații de urgență conform procedurilor rapide de achiziție și debursare. |

Unitatea de Implementare a Proiectelor în domeniul Mediului (Unitatea de Implementare a Proiectului - UIP) din cadrul Ministerului Agriculturii, Dezvoltării Regionale și Mediului (Entitatea de Implementare a Proiectului (EIP) va fi responsabilă pentru implementarea activităților. Agenția „Apele Moldovei” va oferi suport tehnic pentru implementarea subproiectelor. UIP va fi responsabilă pentru implementarea activităților atribuite în cadrul proiectului, va efectua achiziții și va supraveghea/ monitoriza contractele, va menține proceduri eficiente de control intern, va contabiliza cheltuielile în sistemele contabile bugetare ale acesteia, va primi fonduri, va efectua plăți și va furniza documentația și informațiile legate de utilizarea mijloacelor împrumutului/ grantului, documentația privind declarația de cheltuieli pentru cheltuielile eligibile, va raporta și va monitoriza proiectul conform anexelor 6 și 8 la documentul CMMS. EIP va fi responsabilă pentru asigurarea implementării eficiente a proiectului, în concordanță cu obiectivele lui și acordurile semnate în cadrul acestuia.

Funcțiile de achiziții și fiduciare (fluxurile de fonduri) vor rămâne centralizate în cadrul UIP, atribuind în același timp contribuții și roluri de aspect tehnic și de achiziții critice ADR-urilor, având în vedere experiența extinsă a acestora în implementarea proiectelor AAC. Rolul ADR-urilor ar putea fi: i) facilitarea și coordonarea implicării APL în sub-proiecte; (ii) contribuția la specificațiile tehnice ale documentelor de licitație; (iii) participarea în comisiile de evaluare; (iv) responsabilitatea pentru administrarea și supravegherea contractelor ca „angajator” al contractelor de lucrări civile; (v) sprijinirea implementării SMS în strânsă coordonare cu UIP.

O companie autorizată va fi angajată de MADRM pentru a efectua supravegherea tehnică independentă pentru toate subproiectele în strânsă coordonare cu ADR[[6]](#footnote-6).

Riscul de mediu și social (M&S) al proiectului este considerat substanțial datorită naturii sub-proiectelor și a impactului semnificativ asupra mediului politic și instituțional.

Obiectivele Cadrului de Management de Mediu și Social (CMMS)

În cadrul *proiectului SAACM*, se va propune implementarea unor subproiecte specifice. Pentru a facilita pregătirea adecvată a unor astfel de sub-proiecte, CMMS este utilizat pentru a defini și activa mecanismele de precauție / prevenire cu privire la impactele de mediu și sociale (M&S) pentru activități specifice.

Toate subproiectele care urmează să fie finanțate în cadrul Programului vor fi supuse evaluării riscurilor de M&S, în conformitate cu procedurile descrise în acest CMMS. Cadrul de Management de Mediu și Social stabilește principii, reguli, orientări și proceduri pentru evaluarea riscurilor și impactului M&S. Evaluarea M&S se va baza pe date / informații actualizate, cu o descriere și o evaluare exactă a proiectului și a oricăror aspecte asociate. Lista standardelor M&S ale BM considerate aplicabile proiectului SAACM la momentul evaluării sunt prezentate precum urmează:

Standardele de Mediu și Sociale și PO relevante:

|  |  |
| --- | --- |
| SSM/OP | |
| SMS1 | Evaluarea și gestionarea riscurilor și a impacturilor de mediu și sociale |
| SMS2 | Munca și condițiile de muncă |
| SMS3 | Utilizarea eficientă a resurselor și prevenirea și gestionarea poluării |
| SMS4 | Sănătatea și siguranța comunității |
| SMS5 | Achiziționarea de terenuri, restricții privind utilizarea terenurilor și relocarea involuntară |
| SMS6 | Conservarea biodiversității și gestionarea durabilă a resurselor naturale vii |
| SMS8 | Patrimoniul cultural |
| SMS10 | Implicarea părților interesate și dezvăluirea informațiilor |

Evaluarea de mediu și socială a subproiectelor

*Pasul 1. Efectuarea analizei rapide a riscurilor și evaluarea M&S în conformitate cu cerințele BM*

Evaluarea rapidă a riscurilor fiecărui subproiect se va face în baza evaluarii rapide a impactului proiectului și a sensibilității mediului receptor. Pașii de urmat sunt descriși precum urmează:

1. Evaluarea impactului proiectului – se va lua în considerare:

* **Magnitudinea proiectului:** adică caracteristicile tehnice ale proiectului, cum ar fi lungimea conductei, capacitatea stației de tratare, etc.
* **Domeniul / Tipul lucrărilor**:

*Constucție nouă –*proiectul propus constituie o nouă investiție, de obicei în zone noi în care, în majoritatea cazurilor, terenurile și / sau gospodăriile vor fi afectate. Extinderea conductei / stației este, de asemenea, considerată ca un proiect nou.

*Reabilitarea –*structura existentă necesită lucrări specifice pentru a-și recupera caracteristicile inițial planificate, însă, nu este preconizată o dezvoltare a designului original. Fără afectarea terenurilor sau a gospodăriilor.

*Întreținerea –* lucrări periodice necesare AAC pentru a menține proiectul în condiții optime.

2. Evaluarea sensibilității mediului receptor:

* *Sesibilitate înaltă*: Zone cu caracteristici ecologice și socio-culturale importante în zona de influență directă. De obicei în interiorul parcurilor naționale sau al ariilor protejate. Grad ridicat de biodiversitate, endemism și amenințare la adresa acestora. Pericol sporit de degradare a mediului (defrișări, vânătoare), ecosistem critic (zone umede, păduri etc.), zone cu un indice ridicat de calamități naturale (inundații, cutremure etc.) și locuri de interes cultural și istoric semnificativ.
* *Sensibilitate moderată*: Zone cu caracteristică ecologică și socio-culturală importantă în zona de influență indirectă. De obicei în zonele „tampon”. Grad moderat de biodiversitate, endemism și amenințare, pericol moderat de degradare a mediului (defrișări, vânătoare), ecosistem critic (zone umede, păduri etc.), zone cu indice ridicat de calamități naturale (inundații, cutremure etc.) și locuri de interes cultural și istoric semnificativ.
* *Sensibilitate scăzută:* Zona afectată anterior sau fără ecosistem și aspecte sociale critice în zona de influență directă sau indirectă. Grad scăzut de biodiversitate, endemism și amenințare; pericol scăzut de degradare a mediului (defrișări, vânătoare etc.); risc scăzut pentru dezastre naturale (inundații, cutremur); și lipsa unor locații culturale/ istorice în zona de influență directă sau indirectă.

Matricea de evaluare a sensibilității

| **Sensibilitatea la risc** | **Descriere** |
| --- | --- |
| ÎNALTĂ | [ ] Zone protejate în zona de influență directă  [ ] Pericol ridicat de degradare a mediului (defrișări, vânătoare, altele)  [ ] Ecosistem sensibil sau critic în zona de influență directă (zone umede, turbării, păduri primare sau secundare și altele)  [ ] Zone vulnerabile la dezastre naturale (inundații, cutremur și altele)  [ ] Prezența locurilor de interes cultural și istoric semnificativ în zona de influență directă |
| MODERATĂ | [ ] Zone protejate din zona de influență indirectă sau din zonele tampon  [ ] Pericol moderat de degradare a mediului (defrișări, vânătoare, altele)  [ ] Ecosisteme sensibile sau critice în zona de influență indirectă (zone umede, turbării, păduri primare sau secundare și altele)  [ ] Topografie ondulată (15-35% din panta) unde se preconizează construcția drumului de acces, conducte etc.  [ ] Risc moderat pentru dezastre naturale (inundații, cutremur și altele)  [ ] Prezența locurilor de interes cultural și istoric semnificativ în zona de influență indirectă |
| SCĂZUTĂ | [ ] Zonele în care s-a intervenit în afara ariilor protejate (parcuri naționale sau zone tampon)  [ ] Pericol scăzut de degradare a mediului (defrișări, vânătoare și altele)  [ ] Sensitive or critical ecosystem areas not in the direct influence area (wetlands, peatlands, primary or secondary forests, and others)  [ ] Topografie plană (<15% din panta), atunci când proiectul preconizează construirea unui drum de acces, conducte etc.  [ ] Zonele cu risc scăzut de dezastre naturale (inundații, cutremur și altele)  [ ] Absența locurilor cu semnificație culturală și istorică |

Dacă cel puțin o condiție din grupul de sensibilitate INALTĂ la risc este bifată (declanșată) , evaluatorul poate concluziona că proiectul sau componenta are o sensibilitate INALTĂ a locului; dacă nu este bifată nicio condiție din grupul de sensibilitate INALTĂ, și cel puțin o condiție din grupul MODERATĂ este bifat , evaluatorul poate concluziona că proiectul sau componenta are o sensibilitate MODERATĂ a locului; și dacă nu există bifări în setările cu grad INALT sau MODERAT, evaluatorul poate concluziona că proiectul sau componenta are o sensibilitate REDUSĂ a locul.

În plus, UIP va fi solicitată să:

* pregătească un Plan de Relocare specific locului, în conformitate cu îndrumările din Cadrul de politici pentru Relocare elaborat pentru proiectul SAACM, în cazul oricăror probleme identificate privind achiziții de teren,
* implementeze Procedura de management al forței de muncă elaborată, și să o actualizeze conform necesităților,
* angajeze părțile interesate și să furnizeze informațiile relevante în conformitate cu Planul de Implicare a părților interesate elaborat pentru proiectul SAACM,
* efectueze monitorizarea și raportarea cu privire la performanța M&S în cadrul proiectului SACCM, în raport cu programele specifice CMMS, Cadrul de politici pentru relocare (RPF), Planul de implicare a părților interesate (SEP) și Procedura de management al forței de muncă (LMP).

*Pasul 2: Realizarea unei evaluări de mediu în conformitate cu reglementările entității,* în funcție de locația subproiectului, așa cum este explicat în CMMS.

Procedura de evaluare a mediului.

Dacă evaluarea indică faptul că un subproiect are un risc de mediu înalt, această activitate nu este eligibilă pentru finanțare.

Subproiecte pentru care Banca solicită elaborarea unui PMMS specific locului (anexele 3 și 4), măsurile de minimizare a impacturilor de mediu descrise in PMMS vor fi integrate în documentația cu privire la mediu prezentată autorităților responsabile.

Prezentarea Activitate-Acțiune-Rezultate

| Tipul de activități | Acțiunile care trebuie întreprinse | Rezultatul acțiunii |
| --- | --- | --- |
| Captarea apei | *În cazul în care activitatea implică captarea apei subterane în volum echivalent sau mai mare de 10 milioane de metri cubi*   * Procedura de evaluare a impactului asupra mediului desfășurată de Agenția pentru mediu și care se încheie în cele din urmă cu emiterea Acordului de mediu. Prezentarea studiul EIM.   *În cazul în care activitatea implică captarea apelor subterane în volum mai mic de 10 milioane de metri cubi*   * Evaluarea preliminară a impactului în baza căreia Agenția de mediu decide asupra necesității de a efectua un EIM complet și, în cele din urmă, emite Acordul de mediu.   *Operațiuni miniere subterane: foraje pentru alimentarea cu apă (de la 150 la 5000 de metri cubi pe zi);*   * Expertiza ecologică (EE) ar trebui să fie condusă de Agenția de mediu. Va fi emisă aprobarea expertizei ecologice. | Acord de Mediu  Aprobarea expertizei ecologice |
| WTP | *Conducte cu instalații de pompare și tratare (pentru un echivalent mai mic de 50.000 de locuitori);*   * Expertiza ecologică (EE) ar trebui să fie condusă de Agenția de mediu. Va fi emisă aprobarea expertizei ecologice. | Aprobarea expertizei ecologice |
| WWTPs | *Capacitate <150.000 populație echivalentă (PE)*   * Procedura de evaluare a impactului asupra mediului realizată de Agenția pentru mediu. Prezentarea studiul EIM.   *Capacitate < 50.000 PE*   * Evaluarea preliminară a impactului în baza căreia Agenția de mediu decide asupra necesității de a efectua un EIM complet și, în cele din urmă, emite Acordul de mediu.   *Rețelele de canalizare și stațiile de tratare a apelor uzate cu o capacitate mai mare decât cea prevăzută pentru un echivalent mai mic de 50.000 de locuitori.*   * Expertiza ecologică (EE) ar trebui să fie condusă de Agenția de mediu. Va fi emisă aprobarea expertizei ecologice*.* | Acord de mediu  Aprobarea expertizei ecologice |
| Canalizări | * Nu sunt necesare acțiuni |  |
| Conducte/ stații de pompare/ rezervoare | *Lungimea conductelor <5 km*   * Evaluarea preliminară a impactului în baza căreia Agenția de mediu decide asupra necesității de a efectua un EIM complet și emite în cele din urmă Acordul de mediu. | Acord de mediu |
| Alte componente privind alimentarea cu apă (măsuri soft) | * Nu sunt necesare acțiuni |  |

*Pasul 3: Organizarea consultărilor cu părțile interesate*

Consultările părților interesate vor fi organizate în cel mai apropiat loc de locul implementării proiectului, în conformitate cu cerințele Planului de implicare a părților interesate (SEP) elaborat pentru proiectul SAACM. Dacă pentru subproiecte este necesar de elaborat EIM care se cere și este reglementat la nivel național, un astfel de proces include și implicarea publicului, audieri publice și un studiu prezentat publicului în modul prevăzut de legislația entității (comentarii privind documentele publice înregistrate și răspunsurile furnizate de instituție/ organizație responsabilă pentru pregătirea EIM). Este necesară asigurarea, că astfel de consultări publice sunt, de asemenea, în conformitate cu cerințele BM și cu Planul de implicare a părților interesate pregătit pentru SAACM (document separat la CMMS). Pentru anumite activități, autoritatea entității competente solicită o decizie cu privire la necesitatea întreprinderii unei proceduri EIM.

În cazul restricțiilor prelungite din cauza pandemiei de coronavirus, implicarea părților interesate va fi organizată în conformitate cu *Nota tehnică: consultări publice și implicarea părților interesate în operațiunile susținute de BM în situații când există constrângeri privind desfășurarea ședințelor publice* (20 martie 2020).

*Pasul 4. (Dacă este necesar și acolo unde este cazul) Obținerea permiselor și aprobărilor*

Managementul forței de muncă

În conformitate cu cerințele BM, a fost elaborată Procedura de management al forței de muncă ca document separat. Procedura se referă la asigurarea unui tratament corect al lucrătorilor și asigurarea unor condiții de muncă sigure și sănătoase.

Monitorizare și raportare

UIP va monitoriza implementarea CMMS, atât la nivelul general al proiectului, cât și la nivelul subproiectului. UIP va asigura ca cerințele Planului de management de mediu și social (PMMS) specifice amplasamentului și autorizația de mediu sunt incluse în cerințele angajatorului pentru lucrările de construcție. În cadrul activităților recurente PIU va efectua monitorizarea (inclusiv monitorizarea la fața locului, dacă este necesar) cu scopul de a se asigura că antreprenorul își respectă obligațiile contractuale.

Este responsabilitatea contractorului să asigure executarea corectă a lucrărilor, în conformitate cu măsurile preconizate și cu standardele entității și cu cele internaționale. Astfel, contractantul va numi o persoană responsabilă de protecția mediului ( inginer de mediu / specialist în protecția mediului) cu experiența adecvată pentru a asigura implementarea tuturor prevederilor de protecție a mediului menționate în Planului de management de mediu și social (PMMS). Persoana desemnată trebuie să asigure respectarea standardelor de mediu și este responsabilă pentru protecția mediului în conformitate cu PMMS, în conformitate cu sarcini și responsabilități clar definite, care includ, printre altele: executatarea lucrărilor în conformitate cu bunele practici de construcție, gestionarea deșeurilor în mod adecvat pe șantier, comunicarea privind problemele ce țin de protecția mediului cu organul de supraveghere și comunitatea locală.

Pregătirea PMMS specifice amplasamentului pentru investiții prioritare va fi efectuată de personal calificat. Aceștia vor fi, de asemenea, responsabili pentru examinarea inițială a proiectului pentru a determina clasificarea riscurilor și alte documente legate de mediu în timpul realizării proiectului. În fiecare UIP, un specialist în domeniul mediului va fi responsabil de acest proces, precum și de monitorizare și raportare. Detaliile acestor aranjamente vor fi specificate în Manualul Operațional al Proiectului.

Conformitatea managementului forței de muncă a contractanților cu cerințele legislației naționale respective și siguranța la locul de muncă va fi monitorizată în baza rapoartelor privind conformitatea condițiilor de lucru cu SMS 2, pe care contractanții le vor prezenta simestrial UIP și consultantului de supraveghere (consultant extern). .

UIP va ține un registru cu privire la informațiile și angajarea tuturor părților interesate, inclusiv înregistrări ale plângerilor / reclamațiilor în conformitate cu Planul de implicare a părților interesate (SEP).

UIP va raporta periodic către BM despre rezultatele examinării, aprobării și monitorizării subproiectului.

Mecanismul de Soluționare a Reclamațiilor

Părțile interesate ale proiectului pot trimite întrebări, reclamații și sugestii prin Mecanismul de soluționare a reclamațiilor (GRM) la nivel de proiect, fără a dezvălui datele de identificare, dacă se dorește (cereri anonime). În cadrul MADRM / UIP, Mecanismul de soluționare a reclamațiilor (GRM) va fi revizuit periodic și vor fi aduse îmbunătățiri suplimentare pentru a se asigura că problemele de sănătate și siguranță sunt abordate în mod corespunzător. Responsabilul principal de GRM va mai fi instruit și cu scopul de a aborda mai eficient reclamațiile legate de riscurile specifice COVID-19 pentru a satisface în timp util toate părțile implicate. Comunitățile și persoanele care cred că sunt afectate în mod negativ de un proiect susținut de Banca Mondială pot depune reclamații la Serviciul de Soluționare a Reclamațiilor (GRS) al BM.

Consultările publice și prezentarea publică

Proiectul Cadrului de management social și de mediu (CMMS) va fi prezentat public înainte de evaluare. Acesta va fi postat pe platforma online a proiectului și pe paginile web ale MADRM și ADR. Consultările publice online vor fi organizate de UIP. În rezultatul consultării, proiectul CMMS va fi revizuit pentru a lua în considerare contribuțiile (opiniile, criticile, sugestiile) părților consultate, iar versiunea finală a CMMS va fi prezentată publicului din nou pe platforma online.

Toate acțiunile de implicare vor urma măsuri de protecție corespunzătoare în vederea distanțării sociale. Cu scopul de a minimiza riscul transmiterii COVID-19 va fi adoptată o modalitate de precauție în ceea ce privește activitățile de implicare a părților interesate, în conformitate cu *Nota Tehnică a Băncii Mondiale: consultări publice și implicarea părților interesate în operațiunile susținute de Banca Mondială în situații când există constrângeri cu privire la desfășurarea ședințelor publice.*

Versiunea completă a documentului poate fi gasită aici: <https://madrm.gov.md/ro/content/consult%C4%83ri-publice-0?fbclid=IwAR34pT2rbs00OBU81pn9G2C8eA-bgH_dWaVGQpdeDrQR3NxmSv0fnQ0eQyg>

1. Versiunea completă a documentului poate fi gasită aici: <https://madrm.gov.md/ro/content/consult%C4%83ri-publice-0?fbclid=IwAR34pT2rbs00OBU81pn9G2C8eA-bgH_dWaVGQpdeDrQR3NxmSv0fnQ0eQyg> [↑](#footnote-ref-1)
2. Raionul Vulcănești face parte din Administrația Teritorială Autonomă a Găgăuziei. Autonomia sa este motivată etnic de predominanța poporului găgăuz. La 23 decembrie 1994, Parlamentul Republicii Moldova a adoptat „Legea cu privire la statutul juridic special al Găgăuziei”. [↑](#footnote-ref-2)
3. AMAC este Asociatia Națională a Intreprinderilor de Alimentare cu Apa si Canalizari. [↑](#footnote-ref-3)
4. Inclusiv, dar nu se limitează la Universitatea Tehnică din Moldova și departamentele și colegiile tehnice ale acesteia. [↑](#footnote-ref-4)
5. Acestea includ Cahul Apa- Canal, Vulcănești Apa- Canal, Râșcani/ Costești Apa-Canal, Soroca Apa- Canal, Comrat Apa- Canal. [↑](#footnote-ref-5)
6. Termenii de Referință pot necesita expertiză internațională pentru a se asigura că lucrările mai complicate (WWTPS) sunt supravegheate în mod corespunzător și vor specifica relațiile de raportare cu ADR și Clientul MADRM. În plus, așa-numita „supraveghere a autorului” este necesară conform legislației Republicii Moldova. [↑](#footnote-ref-6)